ดูแลตัวเอง หาหมอถ้าเป็นหนัก ลองใช้สมุนไพรที่ยังไม่มีงานวิจัยรับรอง
ถ้าบังเอิญ floater มาอยู่ตรงจุดที่คุณโฟกัสพอดี ให้กลอกตาบนล่างหรือซ้ายขวา ลักษณะการขยับตาแบบนี้จะทำให้ floater ลอยไปส่วนอื่น พอมองไม่เห็นก็ลดความรำคาญไปได้ ถ้า floater เยอะ รบกวนการมองเห็น มี floater ใหม่โผล่มาเรื่อยๆ หรือแค่สงสัยอยากถามตรงไหน ก็ปรึกษาจักษุแพทย์หรือคุณหมอประจำตัวได้เลย คุณหมอจะบอกได้ว่า floater พวกนี้อันตรายจนต้องรีบรักษาทางการแพทย์หรือเปล่า โดยดูเป็นเคสๆ ไป   ปกติ floater พวกนี้ก็เป็นการเสื่อมตามวัยด้วย ไม่ต้องรักษาเสมอไป แต่ก็มีบางเคสที่ผิดปกติหรือร้ายแรง ต้องรักษาด่วนก่อนจะลุกลาม  ไปตรวจตากับนักทัศนมาตรหรือจักษุแพทย์ อย่างน้อยทุก 2 ปี หรือบ่อยกว่านั้นถ้าคุณมีโรคประจำตัว (เช่น เบาหวาน) จริงอยู่ว่า floater พวกนี้รำคาญลูกตา แต่ปกติจะไม่ถึงขั้นกีดขวางการมองเห็นจนทำกิจวัตรประจำวันลำบากหรือทำไม่ได้ เพราะนานๆ ไปเราจะชิน สมองรู้จักหลบหลีก เลิกใส่ใจ floater แล้วปรับสายตาให้คุณมองเห็นสะดวก  ถ้าใครสายตาสั้น หรือเคยบาดเจ็บที่ดวงตา ไม่ก็มีโรคประจำตัว อย่างเบาหวาน พวกนี้จะมีโอกาสเกิด floater ง่ายหรือเยอะกว่าคนอื่น  บางคนก็มี floater อยู่หลายปี แล้วสุดท้ายก็จางไปเอง แต่ถ้าสังเกตเห็น floater เพิ่มจำนวนขึ้น ให้รีบหาหมอตรวจตา เพราะแบบนี้ถ้าไม่รีบรักษา โรคที่ก่อให้เกิดอาการ อาจทำคุณสูญเสียการมองเห็นได้เลย ถ้ามี floater เป็นไปได้ว่าคุณอาจเป็นโรคร้ายแรงต่อไปนี้   เลือดออกในวุ้นตา (vitreous hemorrhage) ระหว่างเลนส์ตากับจอตา วุ้นตากับจอตาอักเสบ (vitreous and retinal inflammation) เกิดจากการติดเชื้อ หรือแพ้ภูมิตัวเอง) เนื้องอกในตา จอประสาทตาฉีกขาด (retinal tear) อยู่ๆ ก็เห็น floater ลอยเต็มไปหมด  จอตาหลุดลอก (detached retina) คือมี floater ร่วมกับภาพเบลอ หรือเหมือนมีหมอกบังตา ถ้าเคสที่มี floater จนรบกวนการมองเห็นอย่างร้ายแรง ก็ต้องผ่าตัดรักษา แต่การผ่าตัดรักษา floater ก็ถือว่าเสี่ยงมาก เพราะงั้นถ้าแค่รำคาญที่เห็น floater ลอยไปมาเป็นพักๆ ก็อย่าถึงขั้นเอาตัวไปเสี่ยงกับการผ่าตัดเลย ถ้าตรวจตากับคุณหมอก่อนจะดีที่สุด เพราะจะบอกได้เลยว่าต้องผ่าตัดไหม   ความเสี่ยงที่อาจเกิดหลังผ่าตัดตาก็เช่น เป็นต้อกระจก (cataract), จอประสาทตาฉีกขาด หรือจอตาหลุดลอก เพราะงั้นถ้าอาการไม่ร้ายแรงจริงๆ คุณหมอจะไม่แนะนำให้ผ่าตัด  ถึงผ่าตัดไป บางทีก็แก้ปัญหา floater ไม่ได้ถาวร เพราะเกิดขึ้นใหม่ได้ตลอด ถ้าคุณหมอตรวจตาแล้วแนะนำว่าควรผ่าตัดลดจำนวน floater ก็มีให้เลือก 2 - 3 วิธี คุณมีสิทธิ์เต็มที่ที่จะสอบถามคุณหมอในทุกเรื่องที่กังวลสงสัย   คุณหมอจะทำการผ่าตัดแบบ vitrectomy คือผ่าตัดเอาน้ำวุ้นในตาออก แล้วแทนที่ด้วยน้ำเกลือที่ใช้ในการแพทย์ เพื่อกำจัด floater  บำบัดด้วยความเย็น (freezing therapy) หรือใช้เลเซอร์ (laser therapy) จะทำให้ลูกตาเย็นจัด เพื่อรักษาจอประสาทตาฉีกขาด และลด floater คุณหมอหรือผู้เชี่ยวชาญบางท่าน ก็มีแนวคิดที่ว่าอาหารเสริมบางชนิดช่วยกำจัด floater ได้ แต่เป็นวิธีที่ยังไม่มีหลักฐานงานวิจัยมารับรองผล แค่ปากต่อปากว่าบางคนกินแล้วอาการดีขึ้น ยังไงให้ปรึกษาคุณหมอก่อนเริ่มใช้จะดีที่สุด   กินสมุนไพรที่มีสารต้านอนุมูลอิสระ (antioxidant) สูง เช่น ขมิ้นชัน (turmeric) และโรสฮิป (rose hips) พอมีหลักฐานอยู่บ้างว่าสารต้านอนุมูลอิสระพวกนี้ช่วยรักษาโรคจุดภาพชัดที่จอตาเสื่อม (macular degeneration) ได้อย่างเห็นผล แต่ก็ไม่เชิงว่าช่วยลด floater โดยตรง คนนิยมใช้โรสฮิปในรูปของชาสมุนไพร ส่วนขมิ้นชันจะใช้ในรูปของเครื่องเทศปรุงอาหาร พึ่งกรดไฮยาลูรอนิค (hyaluronic acid) เพราะเขาพิสูจน์กันมาแล้ว ว่าช่วยให้ดวงตาฟื้นตัวเร็วหลังผ่าตัดต้อกระจก บางคนเลยใช้กรดไฮยาลูรอนิครักษา floater ไปด้วย ซึ่งก็ยังไม่มีงานวิจัยทางการแพทย์รับรองว่าเห็นผลจริงหรือเปล่า เพราะพอเลือดไหลเวียนไปเลี้ยงลูกตามากขึ้น ก็ยิ่งขับตะกอนโปรตีนจากวุ้นในตาได้ดี ซึ่งก็ยังไม่มีงานวิจัยรับรองผลเหมือนเดิม เพราะงั้นปรึกษาจักษุแพทย์ก่อนเริ่มใช้งานจะดีที่สุด   แปะก๊วย (Ginkgo biloba) - เขาวิจัยกันมาแล้วว่าช่วยเพิ่มการไหลเวียนเลือดไปยังตา ปกติมักใช้รักษาผู้ป่วยโรคต้อหิน (glaucoma)  ไลซีน (lysine) - เป็นยาขยายหลอดเลือด (vasodilator) โดยเฉพาะเส้นเลือดใหญ่ ไลซีนจะขยายหลอดเลือดบางจุดได้ดีเป็นพิเศษ ซึ่งก็ไม่ได้เจาะจงที่ดวงตาเสมอไป  บิลเบอร์รี่ (bilberry) - ช่วยให้มองเห็นชัดเจนยิ่งขึ้น รวมถึงขยายหลอดเลือด แต่ยังต้องวิจัยกันต่อไป ว่าช่วยเรื่องลด floater ได้ดีแค่ไหน เพราะความเครียดเป็นหนึ่งในตัวกระตุ้นให้เกิด floater เพราะงั้นต้องพยายามหาวิธีคลายเครียด น่าจะช่วยลด floater ได้ การสวดมนต์ นั่งสมาธิ ชมธรรมชาติ เป็นกิจกรรมที่คนส่วนใหญ่ทำแล้วช่วยคลายเครียดได้ดี นอกจากนี้ก็ให้ลองออกกำลังกายเป็นประจำทุกวัน เช่น เล่นโยคะ พิลาทิส หรือรำไทเก๊ก นอกจากหายเครียดแล้วยังช่วยให้ร่างกายผ่อนคลาย ชีวิตดี๊ดีขึ้นด้วย
กลอกตาไปมา. ปรึกษาคุณหมอเรื่อง floater. ไม่ต้องทำอะไรเลย. รีบไปหาหมอทันที ถ้ามี floater แถมเห็นแสงวาบเหมือนฟ้าผ่า รวมถึงทัศนวิสัยด้านข้างแคบลง. ปรึกษาจักษุแพทย์เพื่อรักษาด้วยวิธีพิเศษ ถ้า floater บดบังทัศนวิสัย. ถ้าจำเป็นจริงๆ ก็ต้องเสี่ยงผ่าตัด. กินอาหารเสริมลด floater. ใช้อาหารเสริมเพิ่มการไหลเวียนของเลือด. พยายามคลายเครียด.
https://www.wikihow.com/Reduce-Floaters https://www.wikihow.com/Reduce-Floaters https://www.wikihow.com/Reduce-Floaters
Following Standard Recommendations Seeking Treatment for Severe Cases Trying Unverified Home Remedies